KV64

KV64 in die Vallei van die Konings by Thebe, naby die moderne stad Luxor in Egipte, was die grafkelder van 'n onbekende mens wat tydens die 22ste Dinastie deur priesteres  Nehmes Bastet herbruik is. Sy was die voorsanger van die Tempel van Karnak. Die grafkelder is geleë op pad na KV34 (die grafkelder van Toetmoses III) in die hoofvallei. KV64 is in 2011 ondek en in 2012 uitgegrawe deur Susanne Bickel en Elina Paulin-Grothe van die Universiteit van Basel.

Ontdekking en uitleg
Op 25 Januarie 2011, gedurende werk deur die Universiteit van Basel aan KV40, is die kante van 'n skag in die rots noord daarvan ontbloot. Eers is gedink dis 'n onvoltooide skag en dit het die voorlopige naam "KV40b" gekry. Vroeg in Januarie 2012 is uitgrawings hervat en dit het gou duidelik geword die vonds is 'n grafkelder. Dit is op 15 Januarie 2012 amptelik aangekondig en het die naam KV64 gekry.

Die grafkelder het bestaan uit 'n skag van sowat 3,5 meter diep wat tot 'n enkele kamer lei. Die kamer was toe onder puin van sowat 'n meter diep. In die kamer was die ongeskonde mummie van die hoofsangeres Nehmes Bastet van die 22ste dinastie. Haar geverfde begrafnisstele van hout is aan die voetenend van die kis teen die muur staangemaak. In die puin was die oorblyfsels van die geroofte aanvanklike begrafnis uit die 18de Dinastie, wat verteenwoordig is deur stukke begrafnisflesse, fragmente van kiste, glas, leer en die gebroke, oopgedraaide mummie van waarskynlik die oorspronklike eienaar. 

'n Stuk hout met die naam van "prinses Satiah" is ook gevind. Dit is nie bekend of sy die oorspronklike eienaar van die grafkelder was nie.

Verwysings

Skakels
 

Vallei van die Konings